**AGENȚIA PENTRU PROTECȚIA MEDIULUI BRAȘOV**

**DECIZIA ETAPEI DE ÎNCADRARE**

**Nr. ....... din .............**

Ca urmare a solicitării de emitere a acordului de mediu adresate de **RUFA ION REPREZENTANT ANA TELEFERIC SA**, cu domiciliul în jud. Brașov, mun. Brașov, str. Castelului, nr. 11, înregistrată la APM Brasov cu nr. 2708 din 27.02.2024, in baza:

- **Legii nr. 292/2018** privind evaluarea impactului anumitor proiecte publice și private asupra mediului;

- **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, aprobata cu modificǎri și completǎri prin Legea nr. 49/2011, cu modificarile si completarile ulterioare;

și ca urmare a completării documentației cu nr. 6206/09.05.2024, nr. 6295/13.05.2024, nr. 7942/12.06.2024 și nr. 8613/28.06.2024, autoritatea competentă pentru protecţia mediului **decide**, ca urmare a consultărilor desfăşurate în cadrul şedinţei Comisiei de Analiza Tehnica din data de 24.04.2024, că proiectul **„Reamenajari interioare restaurant, baie, bucatarie, inlocuire tamplarie exterioara, lucrari reabilitare energetica a anvelopei fatadelor si acoperis, inchiderea partiala a teraselor existente: parter, demisol cu tamplarie structurala retractabila si realizarea unei scari si lift – restaurant Panoramic”**, propus a fi realizat în jud. Brașov, mun. Brașov, str. Varful Tampa, nr. FN, amplasament identificat prin CF nr. 176555 Brașov, nr. cad. 176555, conform certificatului de urbanism nr. 13 din 03.01.2024, eliberat de Primăria Municipiului Brașov, ***nu se supune evaluării impactului asupra mediului, nu se supune evaluării adecvate și nu se supune evaluării impactului asupra corpurilor de apă.***

Justificarea prezentei decizii:

1. **Motivele pe baza cărora s-a stabilit necesitatea neefectuarii evaluării impactului asupra mediului sunt următoarele:**
2. proiectul se încadreaza în prevederile Legii nr. 292/2018, privind evaluarea impactului anumitor proiecte publice si private asupra mediului*,* fiind încadrat în **Anexa nr. 2,** la pct. 13, lit. *a) orice modificări sau extinderi, altele decât cele prevăzute la pct. 24 din anexa nr. 1, ale proiectelor prevăzute în anexa nr. 1 sau în prezenta anexă, deja autorizate, executate sau în curs de a fi executate, care pot avea efecte semnificative negative asupra mediului;*
3. titularul și APM Brașov au mediatizat în presa locală cât și pe pagina web atât depunerea solicitării acordului cât și decizia etapei de încadrare;
4. lipsa observațiilor din partea publicului interesat;
5. în urma analizarii criteriilor de selectie pentru stabilirea necesitatii efectuarii evaluarii impactului asupra mediului, prevăzute în Anexa 3 din Legea nr. 292/2018, s-a constatat ca proiectul analizat nu este susceptibil de a avea impact semnificativ asupra mediului, din următoarele considerente:

***1. Caracteristicile proiectului:***

***a) dimensiunea și conceptia întregului proiect****:*

Terenul in suprafață de 1.760 mp este înscris in CF nr. 176555 Brașov cu nr. cadastral 176555 este amplasat un imobil, cu **funcțiunea de restaurant**..

Accesul auto și de aprovizionare se realizează prin drumul de acces învecinat pe latura sud-vestica si identificat cu nr. cad. 138189, iar accesul pietonal se poate face prin același drum de acces sau cu ajutorul transportului pe cablu prin Stația Teleferic, identificata cu nr. cad 167981.

Corp C1 (176555-C1), înscris in cartea funciara proprie, suprafața construita la sol de 1.112mp, supafața desfășurată de 2.655mp. Construcție cu regim de înălțime D+P+E, compusa din doua unități individuale (Restaurant si Turn TV). Anul edificării 1975.

Funcțiunea propusă este păstrată (alimentație publică) și nu se aduc modificări ale regimului de înălțime. Se propun lucrări de reamenajare a imobilului existent - restaurant PANORAMIC.

**Situația** **existentă:**

Prin prezentul proiect se propune reabilitarea clădirii existente.

Imobilul totalizează o suprafață utilă de 2.075,3 mp.

* Suprafață demisol: 1.112mp;
* Suprafață parter: 1.250mp;
* Suprafață etaj: 293mp;
* Suprafață construita la sol: = 1.112mp;
* Suprafață construita desfășurata = 2.655mp;
* P.O.T. existent = Sc/Sp = 60.1%;
* C.U.T. existent = CUT = Scd/Sp = 2.390,4/1.760 = 1,35;
* Regim de înălțime existent = D+P+E – fara modificari;
* Înălțime la cornișa existent = (6,25)m (măsurate de la cota +0.00/nivelul de calcare al stației teleferic existente, fără modificări);
* Înălțimea maximă existentă = (23,9)m (măsurate de la cota +0.00/nivelul de calcare al stației teleferic existente, fără modificări).

**Situața propusă**

Funcțiunea propusă este păstrată (alimentație publică) și nu se aduc modificări ale regimului de înălțime. Se propun lucrări de reamenajare a imobilului existent - restaurant «PANORAMIC» după cum urmează:

* reamenajări interioare restaurant, bar si bucătărie;
* înlocuirea tâmplăriei exterioare;
* lucrări de reabilitare energetică a anvelopei fațadelor si acoperiș;
* închiderea parțială a teraselor existente:
* parter - tâmplărie pe structura metalica, retractabila la fațadă si acoperiș;
* demisol - tâmplărie pe structură metalică, retractabilă la fațadă;
* realizarea unei scări și lift in limitele spațiului interior existent pentru adăugarea unei circulații pe verticală destinate personalului (in cazul scării propuse), respectiv clienților (in cazul liftului propus).

Se dorește reamenajarea si modernizarea spațiilor interioare aflate la nivelul parterului si etajului. Se vor reface compartimentările interioare neportante, se înlocuiesc finisajele, tâmplăria interioara, mobilierul si corpurile de iluminat, se propune schimbarea si modernizarea utilajelor tehnologice din bucătărie, înlocuirea tâmplăriei exterioare. Pentru clienți se propune un lift intre demisol si parter, iar pentru angajați o scara intre aceleași niveluri.

**Reamenajări interioare restaurant, bar si bucătărie** - spațiile sunt distribuite pe două niveluri: parter si demisol.

Se prevăd recompartimentări nestructurale, realizate din materiale ușoare. Se prevede desființarea elementelor de compartimentare cu rol neportant si respectiv montări locale pentru a fluidiza circulațiile prin aceste spații, generandu-se astfel spații funcționale in raport cu noua organizare propusa. Vor fi înlocuite finisajele actuale cu materiale de calitate superioara, la fel si mobilierul existent.

Se propune recompartimentarea pentru amenajarea unui bar la nivelul demisolului.

Odată cu modernizarea restaurantului si a barului se propune modernizarea bucătăriei acestora, respectandu-se standardele funcționale si sanitare actuale, impuse acestui tip de funcțiune. In bucătărie vor fi înlocuite toate instalațiile si utilajele existente.

**Reamenajările interioare propuse nu vor afecta integritatea structurală a clădirii**.

**Înlocuirea tâmplăriei exterioare** - cu tâmplărie de aluminiu si geam termoizolant. Aceasta propunere va crește gradul de confort al spațiilor, ar diminua pierderile de căldură și implicit, ar diminua consumul de energie necesar încălzirii spațiului. Prin aceasta intervenție va crește gradul de confort vizual pentru clienții restaurantului prin mărirea cantității si calității luminii naturale introduse in spațiu.

**Lucrări de reabilitare energetica a anvelopei fațadelor si acoperiș -** nu vor afecta sistemul constructiv al clădirii.

Se dorește îmbunătățirea aspectului si a performantelor tehnice ale actualelor fațade. Se vor aplica cerințele minime de performanță energetică stabilite prin metoda de calcul a performanței energetice a clădirii existente. In clădirea existentă elementele care alcătuiesc anvelopa clădirii se vor renova/înlocui.

Se prevăd tencuieli, zugrăveli, vopsitorii, placaje si alte finisaje exterioare după caz. Aspectul clădirii va ține seama de caracterul general al zonei si de arhitectura originala a clădirii. Lucrările de modificare a fațadelor (reabilitarea termica, închiderea teraselor si renovarea coloristica a anvelopei fațadelor) se vor realiza in mod unitar pentru întreaga construcție. Culorile vor fi păstrate, deschise, apropiate de cele naturale, specific zonei. Prin amenajări exterioare si prin elementele de mobilier, iluminat nocturn, vegetația va da o importanta si atractivitate zonei tradiționale de maxim interes turistic.

**Închiderea parțială a teraselor existente:**

* parter - tâmplărie pe structură metalică, retractabilă la fațadă si acoperiș:
* demisol - tâmplărie pe structură metalică, retractabilă la fațadă.

**Toate aceste propuneri se vor realiza fără a influența elementele structurale ale clădirii.**

**Realizarea unei scări si a unui lift** in limitele spațiului interior, existent pentru adăugarea unei circulații pe verticală pentru clienți sau angajați.

Liftul interior va efectua legătura de la parter spre demisolul clădirii, unde se va amplasa spațiul barului. Scara propusa intre demisol si parter va deservi angajații si are rolul de a organiza corect fluxurile de aprovizionare, pregătire/servire si acces al angajaților in zona bucătăriilor sau a spatiilor aferente acestora.

Prin aceste modificări se obțin următoarele caracteristici urbanistice:

* Suprafață demisol: 1.112mp – fără modificări;
* Suprafață parter: 1.250mp;
* Suprafață etaj: 293mp;
* Suprafața construita la sol: = 1.112mp;
* Suprafața construită desfășurată = 2.655mp;
* P.O.T. propus = Sc/Sp = 1.058,7/1.760 = 60.1%;
* C.U.T. propus = CUT = Scd/Sp = 1,46;
* Regim de înălțime existent = D+P+E – fara modificari;
* Înălțime la cornișa existent = (6,25)m (măsurate de la cota +0.00/nivelul de calcare al stației teleferic existente, fără modificări);
* Înălțimea maximă existentă = (23,9)m (măsurate de la cota +0.00/nivelul de calcare al stației teleferic existente, fără modificări).

**Alimentarea cu apa**

Alimentarea cu apa in scop potabil si igienico-sanitar se va asigura din rețeaua existenta in clădire;

Apele uzate menajere colectate din bucătărie vor fi evacuate prin separator de grăsimi la rețeaua de canalizare menajeră existentă. Canalizarea menajera a utilajului sanitar din bucătărie si grupuri sanitare va fi executată prin conducte noi către aceeași rețea de canalizare menajeră existentă.

**Alimentare acu energie electrica**

Alimentarea cu energie electrica a obiectivului este realizata din reteaua de distributie existenta in zona.

**Alimentarea cu gaze naturale**

Gazele naturale sunt asigurate printr-un racord la reteaua de distributie din zona amplasamentului.

**LUCRĂRI NECESARE ORGANIZĂRII DE ŞANTIER:**

Lucrările de execuție prevăzute prin prezentul proiect se vor desfășura numai in limitele incintei deținute de titular, fără afectarea vecinătăților.

In exploatare, Beneficiarul va răspunde de preluarea si exploatarea lucrărilor de construcții – montaj in condițiile care vor asigura protecția muncii.

Se vor utiliza :

* Schele pe toate fațadele pentru realizarea finisajelor exterioare;
* Barăcile de organizare de șantier, wc-urile, depozitul de scule si materiale , pichetul de foc si containerul de colectare deșeuri se vor amplasa pe platforma existenta pe latura de S-E, conform documentației D.T.O.E..
* Proiectul urmărește sa fie in conformitate cu normele M.L.P.A.T. in vigoare.

Execuția lucrărilor se va face de către antreprenori specializați si autorizați pentru acest gen de lucrări. Organizarea de șantier se va asigura in interiorul limitei de proprietate, fără a bloca căile de acces in imobil.

Pentru organizarea de șantier, va fi utilizata ca platforma de depozitare zona asfaltată din incinta, aflata pe latura de sud-est.

Se vor asigura:

* căile de acces;
* unelte, scule, dispozitive, utilaje si mijloace necesare ;
* sursele de energie ;
* vestiare, apa potabila, grup sanitar ecologic;
* grafice de execuție a lucrărilor ;
* organizarea spațiilor necesare depozitării temporare a materialelor, inclusiv containere pentru colectarea selectivă a materialelor din construcții in vederea recuperării;
* măsuri specifice privind protecția si securitatea muncii, precum și de prevenire și stingere a incendiilor, decurgând din natura operațiilor și tehnologiilor de construcție cuprinse în documentația de execuție a obiectivului;
* masuri de protecția vecinătăților (transmitere de vibrații si șocuri puternice, degajări mari de praf, asigurarea acceselor necesare).

Lucrările provizorii necesare organizării incintei constau în delimitarea platformei pentru depozitarea materialelor, amplasarea container vestiar si a grupului sanitar ecologic.

Materialele cum sunt țigla, cărămizile, materiale fieroase, sticla, betoane, se vor putea depozita temporar în incinta proprietății, în aer liber, fără masuri deosebite de protecție.

În acest sens, pe terenul aferent se va organiza șantierul prin amplasarea unor obiecte provizorii:

* punct PSI (în imediata apropiere a sursei de apa);
* platou depozitare materiale;
* grup sanitar ecologic.

Lucrările necesare organizării de șantier, se vor realiza cu respectarea Legii 265/2006 privind Protecția Mediului cu completările si modificările ulterioare si constau in realizarea împrejmuirii si accesului provizoriu, stabilirea zonei de amplasare a autovehiculelor si a utilajelor folosite (care vor avea o stare tehnică corespunzătoare astfel încât să fie exclusă orice posibilitate de poluare a mediului înconjurător direct sau indirect), a containerelor pentru depozitarea deșeurilor din perioada lucrărilor de construcție și a containerelor pentru organizarea de șantier, respectiv a toaletelor ecologice.

Executantul va efectua toate demersurile necesare pe lângă autoritățile in domeniu pentru organizarea si impunerea reglementarilor.

Se va realiza împrejmuirea zonei amenajate ca organizare de șantier si inscripționarea adecvata din punct de vedere al avertizării de securitate, cu scopul asigurării securității persoanelor care circula in zona șantierului.

Accesul in zona de organizare de șantier se va face prin drum de acces cu nr. cad. 138189, la care proprietatea are acces pe latura de sud-vest. Starea actuală a acestui drum este una precară astfel că sunt necesare lucrări de întreținere prin completarea cu aport de piatră în zonele unde este cazul pentru a asigura condițiile tehnice de desfășurare a circulației în siguranță.

**Utilități pentru organizarea de execuție:**

Pentru obiectivul studiat se păstrează racordurile existente la rețelele de utilități publice: energie electrica, apa, canalizare, telefonie/date, gaze naturale. Pentru organizarea de execuție:

* Alimentarea cu apa in scop potabil si igienico-sanitar se va asigura din rețeaua existenta in clădire;
* Canalizarea menajera se va face prin rețeaua de canalizare menajera existentă;
* Alimentarea cu energie electrică se va păstra de la rețeaua existentă prin intermediul unei instalații de alimentare cu energie electrica de organizare de șantier;
* Evacuarea materialelor se va face cu autocamioane sau in containere furnizate de Compania de Salubritate, dispuse pe platforma asfaltata de pe latura sub-estica a construcției.

In sprijinul si in cadrul dispozițiilor legale (Legea 50/1991), se dau mai jos următoarele îndrumări tehnologice privind desfășurarea operațiilor de dezmembrare si demolare parțială a elementelor din clădire:

* Dezechiparea si demolările elementelor de construcții trebuie sa se facă sub conducerea directa a unui cadru tehnic, care răspunde de instruirea muncitorilor ce execută operații legate de demolare si respectarea fazelor de lucru prevăzute in procesul tehnologic, cât și de asigurarea recuperării materialelor refolosibile, dacă acest lucru e posibil.
* Înainte de începerea operațiilor de demolare a elementelor de construcție, întregul personal care ia parte la execuție trebuie sa fie instruit asupra procesului tehnologic privind succesiunea fazelor de lucru si asupra masurilor de protecția muncii prevăzute in proiectele tehnice elaborate.
* In toate cazurile, înaintea începerii oricăror demolări, se iau masuri de debranșare a apei, gazului, curentului electric, telefonului și a altor racorduri si branșamente. Operațiile vor fi făcute de lucrători ai firmelor specializate, la solicitarea beneficiarului investiției, constructorului sau a unității care face demolarea.
* Demolările se vor executa de regula la lumina zilei.
* Nu este permis accesul personalului neinstruit sau a altor cetățeni in zona de demolare. Zona periculoasă din apropierea construcției trebuie împrejmuită și prevăzuta cu indicatoare-avertizoare, vizibile atât ziua cât și noaptea.
* Părțile de construcție care prezinta pericol iminent de prăbușire vor fi asigurate în prealabil împotriva desprinderilor accidentale și se vor demola cu prioritate.
* Demolarea elementelor se va face numai de sus in jos, fiind interzisă demolarea a doua sau mai multe niveluri pe acceași verticală, respectându-se cu strictețe prevederile proiectului tehnic.
* Conducătorul tehnic al lucrării va stabili locurile de depozitare a materialelor rezultate din demolare, pana la transportarea lor la depozitele fixate la începerea lucrărilor.
* Materialele de dimensiuni mici (cărămizi, țigle, etc) vor fi evacuate prin jgheaburi, cele de dimensiuni mari (tocuri de ușă , ferestre, scânduri , grinzi, etc. ) vor fi legate in pachete bine întărite si vor fi evacuate cu ajutorul scripeților, iar obiectele sanitare, electrice, s.a. prin purtare directa.

**LUCRARI DE REFACERE A AMPLASAMENTULUI LA FINALIZAREA INVESTIŢIEI**

Nu sunt necesare lucrări de reconstrucție ecologică și de menținere a mediului natural, lucrările propuse sunt prevăzute pe un amplasament existent și se realizează în mare parte în interiorul clădirii.

***b) cumularea cu alte proiecte existente și/sau aprobate:*** nu este cazul;

***c) utilizarea resurselor naturale în special a solului, a terenurilor, a apei și a biodiversitatii:*** nu este cazul;

***d) cantitatea și tipurile de deșeuri generate/gestionate:***

Deșeurile generate pe amplasament in perioada de realizare a proiectului sunt: beton, cărămizi, material ceramic, amestecuri sau fracții separate de beton fără conținut de substanțe periculoase, fier si oțel, amestecuri metalice, lemn, sticla, alte deșeuri din construcții, inclusiv amestecuri, deșeuri de cauciuc, deșeuri textile, deșeuri de natura menajeră, deșeuri din construcții, cat si cele rezultate de la ambalaje: hârtie, carton, materiale plastic diverse ambalaje polietilena, lemn, materiale izolante etc.

Antreprenorul va tine o evidenta stricta privind tipul şi cantitatea deșeurilor generate pe șantier (conform OUG 92/2021 privind Regimul Deșeurilor cu modificările și completările ulterioare)

Descrierea modului de gestiune a deșeurilor generate:

* deșeurile reciclabile – plastic, hârtie, carton, lemn, sticla, metal, diverse ambalaje, etc se vor precolecta in recipiente separate amplasate in interiorul limitei de proprietate si vor fi predate operatorului de servicii publice de salubrizare;
* betonul, cărămizile, materialele ceramice, amestecurile sau fracțiile separate de beton, cărămizi sau materiale ceramice, amestecurile de deșeuri, etc. se vor precolecta in containere cu capacitatea de 7 mc închiriate de la firme specializate si vor fi amplasate in interiorul limitei de proprietate.

**Tipul recipientelor utilizate pentru precolectarea deșeurilor** – containere cu capacitatea de 7 mc amplasate in incinta șantierului, in interiorul limitei de proprietate;

**Locul depozitării finale:**

Va fi amenajat un spațiu special pentru colectarea selectiva a deșeurilor menajere pe timpul organizării de șantier.

**Descrierea modului de gestiune a deșeurilor generate din construcții:**

Deșeurile generate pe amplasament in perioada de realizare a proiectului vor fi colectate selectiv si reciclate (se vor încheia contracte cu firme specializate de preluare și reciclare a deșeurilor de acest tip).

1. ***poluarea și alte efecte negative:***

**Protecția calității aerului :**

Sursele de poluare a aerului aferente perioadei de construire sunt următoarele:

|  |  |  |  |
| --- | --- | --- | --- |
| **Categorie sursă poluare** | **Descriere sursă poluare** | **Poluanți generați** | **Estimare / cuantificare** |
| **Surse staționare dirijate** | nu este cazul | - | - |
| **Surse staționare nedirijate** | depozitarea provizorie a unor materiale de construcție și manevrarea acestora | praf / particule  nisip, pământ | nesemnificativ / fără impact |
| funcţionarea unor utilaje într-un spaţiu relativ constant pe o perioadă de timp mai mare | PM10, SOx, NOx, CO, COV etc. | nesemnificativ / fără impact |
| **Surse mobile** | utilajele specifice care vor deservi lucrările de construcţie | PM10, SOx, NOx, CO, COV etc. | nesemnificativ / fără impact |
| mijloacele de transport utilizate pentru aprovizionarea cu materii prime sau pentru evacuarea materialelor rezultate din demolări (autocamioane) | nesemnificativ / fără impact |

Pentru limitarea fenomenului de dispersie a pulberilor in suspensii in atmosfera pe timpul realizării lucrărilor de construcții se va efectua stropirea cu apa a deșeurilor de construcție depozitate temporar în amplasament, în perioadele lipsite de precipitații.

Referitor la sursele mobile, nu se pot prevedea alte sisteme de reducere a poluării decât cele constructive deja reglementate de lege (sisteme de catalizare ale motoarelor etc.).

Calitatea aerului nu va fi afectată semnificativ nici în faza de construcție și nici în cea de funcționare.

**Protecția calității apelor:**

Pe terenul din jurul amplasamentului nu au fost identificate suprafețe ocupate cu ecosisteme acvatice sau cursuri de apă. La faza de construire a obiectivului de investiții, organizarea de șantier va fi realizată strict în perimetrul amplasamentului proiectului. În zona aferentă organizării de șantier vor fi depozitate materiale de construcții, care nu prezintă un potențial pericol din perspectiva afectării calității apelor de suprafață sau a freaticului. Nu au fost identificate surse de poluare a apelor la fazele de execuție a lucrărilor.

Sursele de ape uzate sunt: apele menajere si apa rezultata din procesul tehnologic utilizată pentru stropirea deșeurilor de construcții in faza de demolare.

Prin acordarea unei atenții speciale cu privire la folosirea utilajelor se pot evita posibilele poluări accidentale care pot fi produse de scurgeri de combustibili și uleiuri de la acestea. Alimentarea utilajelor cu combustibili și depozitarea acestora se va realiza doar în locuri special amenajate.

**Protecția împotriva zgomotului și vibrațiilor:**

Având în vedere caracteristicile proiectului propus și ținând cont de amplasamentul izolat al clădirii se poate afirma că nivelul zgomotului aferent perioadei de construcție și de funcționare, se va încadra cu mult sub limitele legale în vigoare.

**Protecția împotriva radiațiilor:**

In cadrul activității desfășurate nu există surse de radiații și nu au loc emisii de radiații in mediu.

**Protecția solului și a subsolului:**

Sursele de poluanți pentru sol subsol si ape freatice pot fi reprezentate de deșeuri menajere rezultate din activitățile de execuție a lucrărilor de demolare desfășurate in incintă. Subsolul sau apele freatice ar putea fi poluate in cazul unor defecțiuni ale utilajelor folosite la demolare. In cazul poluării accidentale a solului se va proceda imediat la utilizarea materialelor absorbante, la decopertarea solului contaminat, stocarea temporara a deșeurilor rezultate si a solului decopertat in recipienți adecvați, si tratarea de către firme specializate.

**Lucrările și dotările pentru protecția solului și a subsolului:**

Deșeurile menajere vor fi colectate in pubele metalice, amplasate pe platforma asfaltata de pe latura sud-est si vor fi evacuate prin intermediul serviciilor de salubritate.

Colectarea si evacuarea periodica a deșeurilor si reziduurilor provenite din activitatea șantierului reduce la minimum posibilitățile de poluare a solului. Se vor colecta selectiv deșeurile din lemn, metal si sticlă si vor fi evacuate prin intermediul serviciilor de salubritate.

***f) riscul de accidente majore și/sau dezastre relevante pentru proiectul în cauză, inclusiv cele cauzate de schimbările climatice, conform informațiilor științifice –*** lucrarile vor fi executate numai cu societati autorizate, astfel incat sa nu existe risc de accidente; prin proiect au fost luate toate masurile de siguranta astfel incat sa nu existe risc de accident;

**g) *riscurile pentru sănătatea umană* –** Titularul deține Notificare asistență de specialitate nr. 900/A/24.04.2024 emisă de DSPJ Brașov;

Se vor respecta de asemenea prevederile Ord. MS nr. 119/2014 privind aprobarea Normelor de igiena și sănătate publică privind mediul de viață al populației, actualizat 2023 cu modificarile si completarile ulterioare;

***2. Amplasarea proiectelor:***

***a) utilizarea actuala și aprobata a terenurilor:***

Conform PUG aprobat cu Hotararea Consiliului Local Brasov nr. 144/2011, prelunigt cu HCL nr. 117/2021 valabil pana la data de 31.12.2025

- imobilul este situat in intravilanul municipiului Brasov, conf. CF nr. 176665 Brașov cu nr. cadastral 176555 si se afla in proprietatea ANA TELEFERIC S.A. cu o cota de 8.749/10.000 asupra terenului si o cota de 3/4 din construcția C1 (176555 – C1) (reprezentata din restaurantul ”PANORAMIC” si STATUL ROMAN cu o cota de 1.251/10.000 asupra terenului si o cota din construcția C1 (176555 – C1)

- Situl ROSCI0120 Muntele Tâmpa și Rezervatia Naturală Tâmpa (Muntele) – NATURA 2000 și Situl Arheologic de la Brașov punct DEALUL TÂMPA

- folosinta actuala: teren categoria curți constructii;

- destinația conform PUG Brașov la data prezentei: V6 - subzona parcurilor de agrement, in conformitate cu Certificatului de urbanism nr. 13/03.01.2024 eliberat de Primaria Municipiului Brasov.

***b) bogatia, disponibilitatea, calitatea și capacitatea de regenerare relative ale resurselor naturale (inclusiv solul, terenurile, apa și biodiversitatea) din zona și subteranul acestuia –*** nu este cazul.

***c) capacitatea de absorbtie a mediului natural, acordandu-se o atentie speciala următoarelor zone:***

***i) zonele umede, zone riverane, guri ale raurilor*** -nu este cazul;

***ii) zonele costiere și mediul marin*** -nu este cazul;

***iii) zonele montane și forestiere –***nu este cazul;

***iv) rezervatii și parcuri naturale –***nu este cazul;

***v) zone clasificate sau protejate conform legislatiei în vigoare:*** ***zone Natura 2000 desemnate în conformitate cu legislatia privind regimul ariilor naturale protejate, conservarea habitatelor naturale, a florei și faunei salbatice; zonele prevăzute de legislatia privind aprobarea planului de amenajare a teritoriului national – Sectiunea a III – a – zone protejate, zonele de protectie instituite conform prevederilor legislatiei din domeniul apelor, precum și a celei privind caracterul și marirea zonelor de protectie sanitara și hidrogiologica –*** amplasamentul se va realiza in perimetrul ariei speciale de comservare ROSAC0120 muntele Tâmpa*;*

***vi) zonele în care au existat deja cazuri de nerespectare a standardelor de calitate a mediului prevăzute de legislatia nationala și la nivelul Uniunii Europene și relevante pentru proiect sau în care se considera ca exista astfel de cazuri – nu este cazul;***

***vii) zone cu densitate mare a populatiei –*** nu este cazul;

***viii) peisajele și situri importante din punct de vedere istoric, cultural sau arheologic –*** nu este cazul;

***3. Tipurile și caracteristicile impactului potential:***

***a) importanta și extinderea spatiala a impactului: zona geografica și dimensiunea populatiei care poate fi afectata –*** nu este cazul;

***b)* *natura impactului* –** nu este cazul;

***c) natura transfrontiera a impactului –*** nu este cazul;

***d) intensitatea și complexitatea impactului –*** impact redus;

***e) probabilitatea impactului –*** redusă, doar pe perioada executării lucrărilor propuse prin proiect;

***f) debutul, durata, frecventa și reversibilitatea preconizate ale impactului –*** pe perioada executării lucrărilor durata impactului va fi scurta.

***g) cumularea impactului cu impactul altor proiecte existente și/sau aprobate*** *–* nu este cazul;

***h) posibilitatea de reducere efectiva a impactului –*** *nu este cazul.*

1. **Motivele pe baza carora s-a stabilit necesitatea neefectuarii evaluarii adecvate, sunt următoarele:**

* proiectulpropus **intra** sub incidentaOUG nr. 57/2007 *privind regimul ariilor naturale protejate, conservarea habitatelor naturale, a florei și faunei salbatice*, cu modificarile și completările ulterioare, având in vedere ca amplasamentul se va realiza in perimetrul ariei speciale de conservare ROSAC0120 Muntele Tâmpa;

Pentru proiect s-a obținut punctul de vedere nr. 2708/29.02.2024 si punctul de vedere nr. 2708/21.05.2024 intocmit de Biroul CFM din cadrul APM Brașov, sub rezerva respectarii următoarelor condiții și interdicții:

* se vor respecta prevederile OUG nr. 57/2007, *privind regimul ariilor naturale protejate, conservarea habitatelor naturale, a florei şi faunei sălbatice, aprobată prin Legea nr. 49/2011 cu modificările şi completările ulterioare;*
* Se vor implementa metodele de construcție identificate în memoriul de prezentare anexat documentației;
* Se interzic următoarele:

a) orice formă de recoltare, capturare, ucidere, distrugere sau vătămare a exemplarelor aflate în mediul lor natural, în oricare dintre stadiile ciclului lor biologic;

b) perturbarea intenţionată în cursul perioadei de reproducere, de creştere, de hibernare si de migraţie;

c) deteriorarea, distrugerea si/sau culegerea intenţionată a cuiburilor si/sau ouălor din natură;

d) recoltarea florilor şi a fructelor, culegerea, tăierea, dezrădăcinarea sau distrugerea cu intenţie a acestor plante în habitatele lor naturale, în oricare dintre stadiile ciclului lor biologic;

e) deţinerea, transportul, comerţul sau schimburile în orice scop ale exemplarelor luate din natură, în oricare dintre stadiile ciclului lor biologic;

Motivul care a stat la baza neefectuarii evaluarii adecvate conform punctului de vedere nr. 2708/21.05.2024 emis de Biroul CFM din cadrul APM Brașov, - memoriul de prezentare anexat documentației nu relevă impact negativ semnificativ asupra obiectivelor de conservare ale ROSAC0120 Muntele Tâmpa și asupra Rezervației Naturale Muntele Tâmpa datorită faptului că implementarea proiectului nu conduce, nici la faza de construire și nici la faza de funcționare, la alterarea/degradarea habitatelor optime de reproducere, hrănire și/sau odihnă a speciilor de interes comunitar evidențiate ca fiind prezente sau potențial prezente în zona de influență a planului.

Avizul nr. 55/S.T.BV/28.06.2024, emis de Agentia Nationala pentru Arii Naturale Protejate;

Motivele care au stat la baza deciziei de emitere a **avizului favorabil cu condiţii** sunt următoarele:

* Proiectul se va realiza în perimetrul ariei de protecție specială avifaunistică ROSAC0120 Muntele Tâmpa și asupra Rezervației Naturale Muntele Tâmpa.
* Proiectul propus a se realiza nu va avea un impact negativ asupra obiectivelor de conservare sau asupra integrității ariei naturale protejate, dacă vor fi respectate măsurile propuse în prezentul aviz.

Motivele care au stat la baza deciziei de emitere a **avizului favorabil cu condiţii** sunt următoarele:

* Se vor respecta prevederile art. 33 alin. (1) și (2) din OUG nr. 57/2007, aprobată cu modificări şi completări prin Legea nr. 49/2011, cu modificările și completările ulterioare, cu referire la conservarea habitatelor naturale şi a speciilor de floră şi faună sălbatică;
* Se vor respecta prevederile planului de management și ale regulamentului ariei naturale protejate ROSAC0120 Muntele Tâmpa aprobate prin O.M. nr. 1156/2016, în vederea menținerii stării de conservare favorabilă a speciilor și a habitatelor  caracteristice acestora și pentru care a fost declarată aria naturală protejată;
* Lucrările de execuție a proiectului să se desfășoare pe cât posibil astfel încât să se evite interferența cu sezonul de reproducere și cuibărit al speciilor de păsări de interes comunitar, care pot cuibări în vecinătatea amplasamentului proiectului, în special cuibăritul de primăvară; evitarea pe cât posibil a deranjului speciilor de păsări în cazul în care acestea se hrănesc pe amplasament sau în vecinatatea acestuia;
* Pe durata execuției lucrărilor se vor lua toate măsurile pentru diminuarea producerii prafului și atenuarea pe cât posibil a zgomotului;
* Este strict interzisă evacuarea apelor uzate neepurate sau insuficient epurate precum și deversarea oricărui tip de substanțe chimice în apele de suprafață sau pe sol;
* Pentru evitarea poluării accidentale (scurgeri de ulei de la utilaje, etc) operațiile de  întreținere sau de reparații a utilajelor sau mijloacelor de transport  vor fi executate în  afara ariei naturale protejate;
* Organizarea de șantier se va realiza în incinta amplasamentului proiectului; materialele de construcții sau orice fel de alte materiale se vor depozita în incinta amplasamentului proiectului;
* Toate deșeurile rezultate în etapa de realizare a proiectului vor fi gestionate conform reglementărilor în vigoare și vor fi evacuate de către firme autorizate; este strict interzisă depozitarea necorespunzătoare/abandonarea deșeurilor în perimetrul ariei naturale protejate;
* Titularul proiectului are obligația ca în cazul producerii accidentelor de orice fel să notifice Agenția Națională pentru Arii Naturale Protejate  în termen de maxim 24 de ore și să întreprindă toate măsurile necesare pentru eliminarea cauzelor și limitarea consecințelor negative.

**III. Motivele pe baza carora s-a stabilit necesitatea neefectuarii evaluarii impactului asupra corpurilor de apa:**

-proiectul propus **nu intră** subincidența prevederilor art. 48 și **nu intră** sub incidența art. 54 din Legea Apelor nr. 107/1996 cu modificările și completările ulterioare.

**Conditiile de realizare a proiectului:**

1. Se vor respecta prevederile OUG nr.195/2005, privind protectia mediului aprobată cu modificările și completările ulterioare, prin Legea nr.265/2006 cu modificările şi completările ulterioare, privind protecţia mediului;
2. Se vor respecta prevederile OUG nr. 57/2007, privind regimul ariilor naturale protejate, conservarea habitatelor naturale, a florei si faunei salbatice, aprobate prin Legea nr. 49/2011 cu modificarile si completarile ulterioare;
3. Pe tot parcursul execuție lucrărilor se vor respecta prevederile legislaţiei de mediu în vigoare, condiţiile impuse prin toate actele de reglementare emise de autorităţile implicate şi proiectul înaintat spre avizare;
4. Se va evita afectarea de către infrastructura temporară, creată în perioada de desfăşurare a proiectului, a altor suprafeţe decât cele pentru care a fost emisă prezenta;
5. Drumurile de acces şi tehnologice, toate zonele a căror suprafaţă (învelişul vegetal) a fost afectată, vor fi refăcute şi vor fi redate folosinţelor iniţiale;
6. Răspunderea pentru refacerea amplasamentului, drumurilor de acces și tehnologice, etc. revine în totalitate titularului de proiect;
7. Se va respecta programul de lucru impus de Primaria Municipiului Brasov în concordanta cu programul de odihna a locuitorilor din zona în conformitate cu Legea nr. 61/1991 cu modificarile și completarile ulterioare, privind linistea publica, pe toata perioada de execuție a lucrărilor de demolare;
8. Se va acorda atenţie manevrării utilajelor în apropierea zonelor locuite; Se vor lua măsuri corespunzatoare de a nu degrada sau ocupa terenul din zona limitrofa;
9. Deșeurile rezultate la faza de implementare a proiectului vor fi colectate selectiv, cu posibilităţi de eliminare/valorificare cu societăţi autorizate; vor fi evacuate ritmic, fără a bloca căile de acces pietonale și stradale;
10. Se va evita depozitarea necontrolata a deșeurilor rezultate;
11. Se va asigura salubrizarea zonei și mentinerea curateniei pe traseul drumurilor de acces, pe toata perioada realizarii lucrărilor;
12. Se vor lua măsuri pentru evitarea poluării solului, prin depozitarea pe suprafeţe impermeabile a materialelor și a deșeurilor rezultate în urma implementarii proiectului;
13. Vor fi luate măsuri pentru limitarea vibratiilor produse de sapatura prin utilizarea de tehnologii performante de execuție și de fundare, în vederea încadrarii valorilor parametrilor vibratiilor în limitele admisibile stabilite de SR 12025-2/94;
14. Pentru evitarea poluarii accidentale cu materiale periculoase (scurgeri accidentale de combustibili, de ulei de motor), reparatiile mijloacelor de transport/utilajelor se vor executa doar la societati autorizate.
15. În vederea menținerii calității aerului, în parametri optimi, în zona amplasamentului, se vor respecta următoarele conditii:

* utilizarea apei, pentru suprimarea prafului în cantitatile, frecventa și proportiile necesare, în zona de lucru, la sfarșitul fiecarei saptamani de lucru, daca nu se vor desfasura operatiuni active mai mult de doua zile consecutiv;
* pe spatiile verzi, acolo unde, pentru efectuarea lucrărilor, s-a îndepartat stratul vegetal, la finalizarea acestora, vegetatia va fi replantata;
* minimizarea activităților generatoare de praf (taiere, spargerea betonului, etc.);
* se vor lua măsuri de acoperire, îngradire, închidere a stocurilor de materiale de constructie sau deșeuri, pentru prevenirea imprastierii cauzata de vant;

1. Oprirea motoarelor tuturor vehiculelor aflate în stationare, în zona șantierului;
2. Respectarea duratei de execuție a proiectului astfel încât disconfortul generat de poluarea fonică să fie cât mai redus ca timp;
3. În cazul unor poluări accidentale proiectantul şi constructorul răspund în solidar;
4. Nu se vor evacua ape uzate neepurate sau insuficient epurate în emisari naturali, canale de desecare, rigole stradale sau freatic atat pe perioada execuției lucrărilor cat și dupa aceasta;
5. Se vor respecta prevederile HG nr.1756/2006 cu modificările și completările ulterioare privind limitarea nivelului emisiilor de zgomot în mediu produs de echipamente destinate utilizării în exteriorul clădirilor, fiind admisă doar folosirea echipamentelor ce poartă inscripţionat în mod vizibil, lizibil și de neşters marcajul european de conformitate CE, însoţit de indicarea nivelului garantat al puterii sonore;
6. Se vor alege trasee optime din punct de vedere al protectiei mediului, pentru deplasarea vehiculelor care transporta materiale de constructie care pot elibera în atmosfera particule fine; transportul acestor materiale se va face pe cat posibil cu vehicule dotate cu prelate;
7. Transportul materialelor și transportul utilajelor grele se va realiza pe traseele stabilite, astfel încat sa nu creeze disconfort locuitorilor din zona;
8. Titularul proiectului raspunde pentru refacerea zonelor afectate de implementarea proiectului;
9. Terenul afectat temporar de lucrări, va fi adus la starea iniţială de utilizare;
10. Se vor respecta in integralitate, prevederile OUG nr. 92/2021 privind regimul deșeurilor, cu modificările și completările ulterioare, aprobată prin Legea nr. 17/2023 pentru aprobarea Ordonanței de Urgență a Guvernului nr. 92/2021 privind regimul deșeurilor;
11. Organizarea de șantier va respecta obligatoriu măsurile specifice pentru reducerea şi/sau eliminarea efectelor generate de acestea asupra sănătăţii umane și mediului înconjurător. Se vor avea în vedere:

• împrejmuirea corespunzătoare a zonelor de lucru, montarea de avertizoare, etc;

• organizarea de șantier se va realiza astfel încât impactul generat de aceasta asupra factorilor de mediu locali pe timpul derulării lucrărilor prevăzute prin proiect să fie cât mai redus;

• organizarea de șantier va fi amenajată astfel încât să asigure facilităţile de bază conform prevederilor Legii nr. 50/1991 privind autorizarea lucrărilor de construcţii, cu modificările și completările ulterioare (alimentarea cu energie electrică, alimentarea cu apă pentru asigurarea necesităţilor igienico–sanitare, facilităţi pentru depozitarea temporară a materialelor, facilităţi pentru personal (baracă birou, vestiare muncitori, punct prim ajutor, toaleta ecologică), împrejmuire cu gard din panouri metalice pentru protecţia organizării de șantier și a vecinătăţilor), după caz;

• întreţinerea corespunzătoare a utilajelor/mijloacelor de transport utilizate în lucrările de construcţii în vederea evitării scurgerilor de combustibili și uleiuri uzate pe sol/apă și de alte substanţe toxice și periculoase;

• se interzice stocarea temporară și depozitarea carburanţilor și substanţelor periculoase în zona aferenta amplasamentului;

• în perioada de execuție a lucrărilor vor fi stabilite zone de parcare a autovehiculelor și a utilajelor utilizate;

• este interzisă părăsirea incintei organizării de șantier cu roţile autovehiculelor şi/sau caroseria murdară;

25) In vederea mentinerii calitatii aerului, in parametrii optimi pentru pulberi, respectiv,  PM 2,5 si PM 10, in zona amplasamentului, in perioada lucrarilor de constructie se vor respecta urmatoarele conditii:

* utilizarea materialelor speciale (folie de plastic, plasa etc) cu care se va acoperi molozul pana la transportul lui;
* utilizarea apei, pentru suprimarea prafului, in cantitatile, frecventa si proportiile necesare in zona de lucru, la sfarsitul fiecarei saptamani de lucru, daca nu se vor desfasura operatiuni active mai mult de doua zile consecutiv;
* se vor lua masuri de acoperire, ingradire, inchidere a stocurilor de materiale de constructie sau deseuri, pentru prevenirea imprastierii cauzata de vant;
* curatarea  rotilor vehiculelor care ies de pe santier;
* oprirea motoarelor tuturor vehiculelor aflate in statioanare, in zona santierului;

În conformitate cu prevederile OUG nr.195/2005 privind Protecția Mediului, aprobată cu modificării și completării prin Legea nr.265/2006, cu modificările și completările ulterioare:

- art. 15 alin (2) lit a - ”*Titularii proiectelor au obligaţia de a notifica autoritatea competentă pentru protecţia mediului dacă intervin elemente noi, necunoscute la data emiterii actelor de reglementare, precum și asupra oricăror modificări ale condiţiilor care au stat la baza emiterii actelor de reglementare, înainte de realizarea modificării*”;

- art. 21, alin.(4) ”***răspunderea pentru corectitudinea informaţiilor puse la dispoziţia autorităţilor competente pentru protecţia mediului și a publicului revine titularului******proiectului****”.*

**Pentru legalitatea și autenticitatea documentelor depuse la dosar se face răspunzător titularul proiectului.**

**Proiectul propus nu necesită parcurgerea celorlalte etape ale procesului de evaluare a impactului asupra mediului de evaluare adecvată și de evaluare asupra corpurilor de apă.**

**La finalizarea investitiei titularul va notifica autoritatea competentă pentru protecţia mediului, care va face un control de specialitate pentru verificarea respectării prevederilor Deciziei etapei de încadrare, conform art. 43, alin. (3) din Legea nr. 292/2018 privind evaluarea impactului anumitor proiecte publice şi private asupra mediului.**

**Procesul-verbal de constatare întocmit se anexeaza si face parte integranta din procesul-verbal de recepţie la terminarea lucrărilor, conform art. 43, alin. (4) din Legea nr. 292/2018 privind evaluarea impactului anumitor proiecte publice şi private asupra mediului.**

**Dupa întocmirea procesului verbal de constatare a respectarii tuturor conditiilor de realizare a proiectului, societatea care va desfasura activitatea în urma implementarii acestuia, are obligatia de a solicita și obține autorizația de mediu, după caz.**

Prezentul act nu exonerează de răspundere titularul, proiectantul şi/sau constructorul în cazul producerii unor accidente în timpul execuției lucrărilor sau exploatării acestora.

Nerespectarea prevederilor prezentei decizii a A.P.M. Brașov se sanctioneaza conform prevederilor legale în vigoare.

Conform prevederilor Legii nr. 292/2018 :

- anexa 5, art. 43, alin. (3) la finalizarea proiectelor publice si private care au facut obiectul procedurii de evaluare a impactului asupra mediului, autoritatea competenta pentru protectia mediului care a parcurs procedura verifica respectarea prevederilor deciziei etapei de incadrare;

- anexa 5, art. 43 alin. (4) procesul - verbal intocmit in situatia prevazuta la alin. (3) se anexeaza si face parte integranta din procesul - verbal de receptie la terminarea lucrarilor.

- anexa 5, art. 34, alin. (1) titularul de proiect are obligația de a notifica în scris autoritatea competentă pentru protecţia mediului despre orice modificare sau extindere a proiectului survenită după emiterea deciziei etapei de încadrare, acordului de mediu și anterior emiterii aprobarii de dezvoltare;

-anexa 5, art. 34, alin (2) notificarea prevazuta la alin. (1), insotita de raportul de verificare intocmit in conformitate cu prevederile art. 20 alin. (2) lit. a) din Legea nr. 292/2018 de catre verificatorul de proiecte atestat in conditiile legii pentru cerinta esentiala D) igiena, sanatate si mediu inconjurator prevazuta la art. 3 din Ordinul Ministrului dezvoltarii regionale si administratiei publice nr. 2264/2018 sau dupa caz de punctul de vedere al autoritatii competente emitente a aprobarii de dezvoltare conform art. 20 alin. (2) lit. b) din Legea nr. 292/2018, se depune în termen de 10 zile de la data aparitiei necesitatii modificarii/extinderii;

-art. 18, alin. (13 ) in cazul in care una dintre deciziile prevazute la alin. (8) si (9) nu se emite in termen de 5 ani de la emiterea acordului de mediu, titularul proiectului este obligat sa se adreseze autoritatii de mediu emitente in vederea confirmarii faptului ca acordul de mediu nu este depasit.

Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor <LLNK 12004 554 12 2N1 0 47>Legii contenciosului administrativ nr. 554/2004, cu modificările şi completările ulterioare.

Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediului şi ale <LLNK 12004 554 12 2N1 0 18>Legii nr. 554/2004, cu modificările şi completările ulterioare.

**DIRECTOR EXECUTIV,**

**Ciprian Marius BĂNCILĂ**

**ȘEF SERVICIU A.A.A., ȘEF BIROU C.F.M.,**

**Liliana Cristina COPACEA Daniel BORDEI**

**ÎNTOCMIT:**

**Consilier Alexandra Mihaela SIPOS**